Kieran Culkin

Kieran Kyle Culkin (født 30. september 1982 i New York City) er en amerikansk skuespiller og bror av Macaulay Culkin og Rory Culkin, som også er skuespillere. 

Culkin er sønn av Patricia Brentrup og Christopher Culkin, en tidligere teaterskuespiller med en lang karriere fra Broadway.

Kieran Culkin hadde sin første større filmrolle sammen med sin skuespillerbror Macaulay, i filmen Hjemme alene, som fetter Fuller McCallister. Culkin fortsatte å opptre i flere filmer som barn og tenåring. Hovedsakelig opptrådte han i komedier, inkludert Home Alone 2: Lost in New York, i Father of the Bride og i denne filmens oppfølger. Som tenåring hadde Culkin også flere ledende roller i en rekke uavhengige filmer. Culkin hadde hovedrollen i filmen Igby Goes Down, som han ble nominert til en Golden Globe Award for. Culkin spilte også i den Oscar-nominerte filmen Musikk fra hjertet. Han hadde også hovedrollen i The Mighty, som rollefiguren Kevin Dillon.

 Referanser 

 Eksterne lenker 


Kategori:Skuespillere fra USA
Kategori:Personer fra New York City